open-index/open-wikipedia-markdown huggingface dataset:
Борис и Глеб

**Борис** и **Глеб** (), со крсни имиња **Роман** () и **Давид** (),  биле првите светци канонизирани во Киевски Рус, после покрстувањето. Нивниот спомен се одбележува на 24 јули (6 август по грегоријанскиот календар).

## Историја
Според двете *Житија на Борис и Глеб* од 11 век, кое се припишуваат на Нестор Летописец и Јаков Црноризец, тие биле синови на Владимир Велики. *[[Примарен летопис|Примарниот летопис]]* тврди дека нивната мајка била Бугарка. Борис се оженил и владеел со градот Ростов, и веројатно се сметал за наследник на киевскиот трон. Глеб, кој сè уште бил малолетен, владеел со најисточниот град Муром.

Двајцата браќа биле убиени за време на кризата за наследување на тронот во Киев во периодот од 1015–1019. *Примарниот летопис* го обвинува Светополк I за заговорот за нивните атентати. 

## Notes

## Наводи

## Надворешни врски

*  Critical examination of Boris and Gleb's story
*  Princes Boris and Gleb: Proto-martyrs and Passion-Bearers of Old Russia
* Nestor: The Martyrdom of Boris and Gleb
*Martyrs and Passion-Bearers Boris and Gleb Orthodox icon and synaxarion for July 24
*Translation of the relics of the Holy Passionbearer Boris and Gleb May 2
*"The Transfer of the Relics of the Holy Passion-Bearers, Princes of Russia Boris and Gleb, -- in Holy Baptism Roman and David", St. Luke the Evangelist Orthodox Church

Категорија:Родени во 10 век
Категорија:Починати во 1010-тите
Категорија:Христијански светци од 11 век
Евгенија Бацковиќ

**Евгенија Бацковиќ** ( во  — ) — учесник во НОВ на Македонија.

## Животопис
Од март 1943 година својот дом го ставила на располагање на НОД, а најчесто бил ползуван за престој на илегалци и одржување на илегални состаноци. Кај неа била засолната партизанката Евица Звисла од Куманово во aприл 1943 година кога
избегала од полицијата. 

## Наводи

Категорија:Учесници во НОБ
Категорија:Жени во НОБ
Лефтера Бацова

**Лефтера Трајкова Бацова** ( во , Костурско — ) — учесник во НОВ на Македонија и добитник на повеќе одликувања.

## Животопис
Од 1943 година делувала во напредната младинска организација од родното место. Есента 1944 година, таа дошла во Битола заедно со бригада во која била санитетка. Од пролетта 1945 година била во редовите на Седумнаесеттата македонска ударна бригада. Носител е на Орден на заслуга за народ бр.70 и Медал за храброст бр.208. 

## Наводи

Категорија:Учесници во НОБ
Категорија:Жени во НОБ
Категорија:Носител на орден за заслуги за народ
Категорија:Носители на медал за храброст (СФРЈ)
Марика Бачева

**Марика Лазарова Бачева** ( во  — ) — учесник во НОВ на Македонија.

## Животопис
Учествувала во НОД од 1941 година. Во нејзиниот дом се одржувале илегални состаноци и бил формиран МК КПЈ - Гевгелија во ноември 1941 година. Повремено било ангажирана како курир низ градот. Собирала народна помош за борците во
НОВ и ПОМ. 

## Наводи

Категорија:Учесници во НОБ
Категорија:Жени во НОБ
Руса Бебековска

**Руса Бебековска** ( во  — ) — учесник во НОВ на Македонија.

## Животопис
Симпатизер на НОД од есента 1942 година. Нејзината активност особено се зголемува од март 1943 година. Чувала илегалци и потполно се грижела за нив. Во нејзиниот дом била сместена машина за пишување на која се чукал различен пропаганден материјал, во чие растурање Руса зела активно учество. Во август 1944 година оди во партизанските единици на Караорман, но по одлука на Главниот Штаб на НОВ и ПОМ била вратена на работа во заднината, како секретар на Окружен комитет на СКОЈ.

## Поврзано

* Милутин Бебековски
* Марина Бебековска

## Наводи

Категорија:Учесници во НОБ
Категорија:Жени во НОБ
Пандора Бекташова

**Пандора Бекташова** ( во  — ) — учесник во НОВ на Македонија.

## Животопис
Делувала од 1941 година во една женска просветна група преку која собирала и подготвувала храна за илегалците и борците на НОВ, изнајдувала илегални станови н плетела топла облека. 

## Наводи

Категорија:Учесници во НОБ
Категорија:Жени во НОБ
Симка Белазелкоска

**Симка Бошкова Белазелкоска** ( во  — ) — учесник во НОВ на Македонија.

## Животопис
Учествувала во НОД како член на СКОЈ од 1941 година. Носела храна на илегалците н учествувала во пренесувањето на илегален материјал, како и во подготовките на една поголема група гимназисти за заминување во партизани во зимата 1943/44 година. Од 1941 година нивната куќа била под постојана присмотра на бутарската полиција и биле вршени чести претреси. Во 1944 година раководела со скоевска група. Зимата 1944 година била уапсена од бугарската полиција, но по 12 дена била ослободена. 

## Наводи

Категорија:Учесници во НОБ
Категорија:Жени во НОБ
Елисавета Баткоска - Дејкоска

**Елисавета Баткоска - Дејкоска** ( во  — ) — учесник во НОВ на Македонија.

## Животопис
Иако мадолетна, таа била активно вклучена во НОД како член на младинска воспитна група од летото 1944 година и ги исполнувала сите задачи поставувани од Организацијата. 

## Поврзано

* Трајанка Дејкоска
* Наталија Дејкоска
* Пера Дејкоска
* Перка Дејкоска

## Наводи

Категорија:Учесници во НОБ
Категорија:Жени во НОБ
Милка Батиста

**Милка Батиста** ( во  — ) — учесник во НОВ на Македонија.

## Животопис
Во текот на 1924 година учествувала во заднината на НОД во градот и била член на воспитнa група. Ревносно ги извршувала поставените задачи и собирала народна помош. 

## Наводи

Категорија:Учесници во НОБ
Категорија:Жени во НОБ
Зора Белева

**Зора Гошева Белева** ( во  — ) — учесник во НОВ на Македонија.

## Животопис
Делувала во НОД од 1941 година во селото Ѓавато. Собирала оружје и го чувала во својот дом. Кај неа се одржувале илегални состаноци. Престојувале илегалци. Поради покажаната активност во јуни 1943 година била интернирана со целото семејство во село Коларово, Петричко, Бутарија. Таму останала до март 1944 година. Била избрана за претседателка на одборот на АФЖ во селото и ги активирала жените во собирање хpaнa и облека за борците во НОВ.

## Наводи

Категорија:Учесници во НОБ
Категорија:Жени во НОБ
Геолошки завод на Словенија

**Геолошки завод на Словенија** (скратено **ГеоЗС**) е примарен институт за геолошки истражувања на Словенија. Основан е на 7 мај 1946 година. 

## Историја
Додека Словенија била дел од Австроунгарија, геолошките студии биле спроведени од страна на Царската геолошка канцеларија, која сега е Федерална геолошка службана Австрија. 

## Надворешни врски

* Официјална встраница на Геолошкиот завод на Словенија
Категорија:Геологија на Словенија
Категорија:Координати на Википодатоците
Зора Белева (Ѓавато)

**Зора Белева** ( во  — ) — учесник во НОВ на Македонија.

## Животопис
Од 1941 година во нејзиниот дом престојувале илегалци, а со развитокот на вооруженото востание и партизанските гpyпи и курири, собирала народна помош и подrотвувала храна за борците на НОВ и ПОМ. 

Таа била сопруга на македонскиот револуционер Трајан Белев-Гоце, чиј брак бил озаконет 3 години по смртта на Трајан, дури во 1946 година. Со Трајан имале 3 деца (Цане, Велика и Верка), но го чувале и Методија, кој бил дете од првиот брак на Трајан. 

## Наводи

Категорија:Учесници во НОБ
Категорија:Жени во НОБ
Зора Белева (Струмица)

**Зора Стефанова Белева** ( во  — ) — учесник во НОВ на Македонија.

## Животопис
Како ученичка во струмичката гимназија била член на младинска воспитна група. Во септември 1944 година била примена за член на СКОЈ и била избрана за член на скоевскиот актив во гимназијата. Била задолжена да работи на организирањето на младината во НОМСМ. 

## Наводи

Категорија:Учесници во НОБ
Категорија:Жени во НОБ
Auriscalpium vulgare

мини|240x240пкс|''Auriscalpium vulgare''
мини|''Auriscalpium vulgare'', сликано во Ниш
***Auriscalpium vulgare*** е габа широко распространета во Европа, Централна Америка, Северна Америка и Азија. Иако се чести во природата, поради нивната мала големина и боја лесно може да се пропуштат во борова шума каде што растат. Генерално не се препорачува за јадење поради цврстата текстура, но некои литературни извори велат дека се консумира во Франција и Италија.

Има темно кафеава боја, покриена е со фини кафени влакна и капата достигнува дијаметар до 2 сантиметри. На долната страна на капата има куп на мали забести испакнатини долги до 3 mm; тие првично се белузлави до виолетово-розеви, пред да станат кафеави.

Високите нивоа на влажност се од суштинско значење за оптимален развој на базидиокарпот, а растот е инхибиран од премногу или премалку светлина. Габата е проучувана и опишана во потрага по потенцијално корисни фенотипски особини за филогенетска анализа. Кога се одгледува во култура, може да се поттикне да произведе плодни тела под соодветни услови. Родот на кој припаѓа се состои од осум видови.

## Историја, таксономијата и филогенијата

## Наводи


## Надворешни врски

* 
Категорија:Гулапковидни
Категорија:Габи
Категорија:Нејадливи габи
Ленче Белевска

**Ленче Славева Белевска** ( во  — ) — учесник во НОВ на Македонија, носител на Медал за храброст.

## Животопис
Во почетокот на 1944 година активно и организирано работела во младинскиот актив во Охрид. Во септември 1944 година стапила во единиците на НОВ во Охридско, а потоа во Петнаесеттиот македонски корпус во чии редови останала до конечното ослободување на земјата. Носител е на Медал за храброст. 

## Наводи

Категорија:Учесници во НОБ
Категорија:Жени во НОБ
Категорија:Носители на медал за храброст
Категорија:Носители на медал за храброст (СФРЈ)
Цевка

мини|Метални цевки
**Цевка** — шуплив градежен или машински елемент за пренос на материи во течна или гасовита состојба или за користење како структурен елемент. Цевките се неопходни во многу области, вклучувајќи водоснабдување, распределба на гас и индустриски процеси.

Тие се направени од метали и нивни легури, пластика, смола, композитни материјали, бетон, керамика, стакло, дрво и други материјали.

Цевките обично имаат кружен пресек, но можат да бидат и квадратни, правоаголни, шестоаголни или елипсовидни. Сите горенаведени пресеци, освен кружниот, ретко се користат во бродоградбата и машинското инженерство за проток на средината.

## Историја
Луѓето користеле цевки илјадници години. Древните цивилизации, како Римјаните и Грците, граделе водоводни и канализациски системи користејќи цевки направени од материјали како што се глина, камен и олово. Современите цевки се направени со напредни материјали и техники, со што се подобрува безбедноста и издржливоста.

## Материјали
Металните цевки се меѓу најчесто користените видови поради нивната цврстина и издржливост. Традиционално, челикот и железото се популарни избори, достапни во различни облици како што се црн (недовршен) челик, јаглероден челик, нерѓосувачки челик, поцинкован челик, месинг и еластично железо. Меѓутоа, цевките на база на железо можат да кородираат кога се изложени на вода богата со кислород, поради што во некои случаи се претпочита полесен или поотпорен метал на корозија. Алуминиумот, на пример, се користи кога тежината е проблем или кога усогласеноста со течноста е проблем. Бакарот е уште еден метал што често се користи во домашните системи за вода, ценет не само за неговата отпорност на корозија, туку и за неговите одлични својства за пренос на топлина, што го прави идеален за примени како радијатори и разменувачи на топлина. Во индустриски услови што вклучуваат високи температури и притисоци, се користат посебни легури како што се инконел, хром молибден и титанов челик. Овие материјали се избрани поради нивната способност да издржат екстремни услови, иако инженерите мораат да ги земат предвид чинителите како ползење и зголемена подложност на корозија поради структурни промени при загревање, кога ги користат.

## Наводи

## Надворешни врски

__СОСОДРЖИНА__
__ИНДЕКС__
Категорија:Наводнување
Категорија:Санитарии
Категорија:Машински делови
Категорија:Цевководи
Атина Белеска - Шумхликоска

**Атина Белеска - Шумхликоска** ( во  — ) — учесник во НОВ на Македонија.

## Животопис
Како член на скоевека група учествувала во НОД од летото 1943 година. Член е на СКОЈ од есента 1943. Организирала и водела своја воспитна група и со неа собирала народна помош. Есента 1944 година била избрана за член на Градскиот комитет на НОМСМ. 

## Наводи

Категорија:Учесници во НОБ
Категорија:Жени во НОБ
Љуба Белешовска - Атанасова

**Љуба Белешовска - Атанасова** ( во  — ) — учесник во НОВ на Македонија.

## Животопис
Нејзината активност во НОД се одвивала во селото Дрмени од 1942 година. Чувала стража за време на одржувањето на состаноци во нејзиниот дом, чувала илегалци, приготвувала храна за нив и пренесувала пошта. 

## Наводи

Категорија:Учесници во НОБ
Категорија:Жени во НОБ
Илинка Беличанец

**Илинка Ангелова Беличанец** ( во  —  во ) — учесник во НОВ на Македонија и носител на Партизанска споменица од 1941.

## Животопис
десно|мини|200x200пкс|Партизанската споменица 1941 , чиј носител е Илинка Беличанец.
Нејзините симпатии кон НОД датираат од 1941 година. Во деновите на окупацијата па се ослобдувањето на земјата во својот дом во Прилеп, постојано чувала илегалци, нeгувaлa ранети партизани, пренесувала храна, оружје, собирала народна помош. Била ангажирана во работата на партиската техника и во растурањето на илегален материјал низ Прилеп. Илинка е носител на Партизанска споменица од 1941.

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
Весела Беличанец

**Весела Георгиева Беличанец** ( во  — ) — учесник во НОВ на Македонија.

## Животопис
Била симпатизер на НОД од 1941 година. Собирала народна помош. Повремено растурала илегален материјал во градот. Нејзиниот дом бил ползуван за сместување разни материајли за потребите на НОД. 

## Наводи

Категорија:Учесници во НОБ
Категорија:Жени во НОБ
Спасија Беличанец

**Спасија Мирева Беличанец** ( во  — ) — учесник во НОВ на Македонија и носител на Партизанска споменица од 1941.

## Животопис
десно|мини|200x200пкс|Партизанската споменица 1941, чиј носител е Спасија Беличанец
Во 1941 година била опфатена во просветна група и учествувала во подrотовките за востанието. Во август 1942 година работела во една женска група. Добила задача да собира оружје и друг воен материјал за потребите на НОД. Во февруари 1942 година преминала да живее во Прилеп. Во нејзината куќа била сместена партиската техника на Окружииот и Месниот комитет на КПЈ за Прилеп. По налог на Партијата заедно со својот сопруг се вклучила да работи на партиската техника. Покрај тоа во нивниот дом престојувале голем број партиски раководители за чија исхрана и безбедност се грижела Спасија заедно со другите членови на семејството. Таа е носител на Партизанска споменица од 1941. 

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
Љубљанско блато

мини|300x300пкс| Западниот раб на Љубљанското мочуриште, гледано од ридот Света Ана над Подпеч
**Љубљанското блато** (на словенечки: Ljubljansko barje), кое се наоѓа јужно од Љубљана, главниот град на Словенија, е најголемото мочуриште во земјата. Зафаќа 163квадратни километри или 0,8% од територијата на Словенија. Со него управуваат општините Боровница, Брезовица, Љубљана, Иг, Лог-Драгомер, Шкофљица и Врхника. 

## Биодиверзитет
Љубљанското блато е место со голем биодиверзитет. Од 2008 година, најголемиот дел од Љубљанското блато, зафаќа површина од 135 км², е заштитен како пејзажен парк. Најзачуваните делови веќе претходно биле заштитени како природни резервати и како природни споменици. 

## Историја
Љубљанското блато било населено уште во минатото, кога претставувало плитко езеро. Праисториските наколни живеалишта и најстарото дрвено тркало во светот се меѓу најзначајните археолошки пронаоѓања од мочуриштето. Ископувањата во областа биле предводени од Татјана Брегант од 1969 година. Од 2011 година, областа на наколни живеалишта во близина на Иг е заштитена како светско наследство на УНЕСКО. 

Првиот пат низ мочуриштето, кој ја поврзува Љубљана со Студенец (сега Иг ), бил започнат во 1825 година и завршен во 1827 година. Работата била извршена во времето на градоначалникот Јохан Непомук Храдечки (1775–1846) и гувернерот на провинцијата, баронот Џозеф Камило фон Шмидбург (1779–1846). Австрискиот император Франц I и Баваријанската царица Каролина Аугуста го прегледале патот во 1830 година, а споменикот бил подигнат во чест на достигнувањето во 1833 година. 

## Мали села во мочуриштето
Во мочуриштето има голем број на села кои припаѓаат на градот Љубљана: Иловица, Волар, При Страху, При Маранзу, Кожух и Хавптманче (од север кон југ). Иловица која била населена релативно доцна, почнувајќи од 1838 година, до 1860 година постоеле само 6 фарми. Волар се наоѓа помеѓу реките Ишчица и Љубљаница и бил населен по 1830 година, кога и официјално бил означен како *Каролинска земја*, буквално „земјата на Керолина“, во чест на Каролина Аугуста од Баварија. Кожух се наоѓа појужно, а Хавптманце источно од Кожух. Хавптманце (исто така се пишува *Haupt* - и *-man(i)ca* или *-manice* ) веќе се споменува како место во 18 век и било населено во 1870-тите, кога екстракцијата на тресет била главна економска активност. Името веројатно се однесува на фактот дека провинцискиот гувернер имал свои ловишта во околината. 
Податотека:Kozuh_Ljubljana_Slovenia.JPG|алт=Kožuh| Кожух
Податотека:Havptmance_Ljubljana_Slovenia.JPG| Хавптманце 


## Рекреативно-туристички локалитет
мини| Балон слетува во мочуриштето
Љубљанското мочуриште е многу познато и популарно меѓу балонистите.

; Несреќа

На 23 август 2012 година, пилот кој немал важечки сертификат за пилот предизвикал пад на балон во  Љубљанското мочуриште, при што неколку луѓе го загубиле животот, а голем број патници биле тешко изгорени и повредени. Нов, построг протокол за пилотите бил воведен од властите за да се направат безбедни патувањата со балон.

## Наводи

## Надворешни врски

Категорија:Блата во Словенија
Смртоносна галерина

мини|296x296пкс|Смртоносна галерина
**Смртоносната галерина** (лат. *Galerina marginata*) е отровна печурка од семејството Hymenogastraceae, од редот на Agaricales. Пред 2001 година се сметало дека *Galerina autumnalis*, *G. oregonensis*, *G. unicolor* и *G. venenata* се посебни видови поради разликите во живеалиштето и вискозноста на нивните капи, но филогенетската анализа покажа дека сите тие се ист вид. Смртоносната галерина е широко распространета во северната хемисфера, вклучувајќи ја Европа, Северна Америка и Азија, а исто така е пронајдена и во Австралија. 

## Опис

* Капачето на печурката смртоносна галерина е широко од 1,5 до 4 сантиметри, конвексно или забележливо конусно кога е младо, потоа отворено, мазно, влажно, работ е видливо ребрест само при влажно време, малку месест, жолтеникав на суво време и речиси темно окер кафеав на влажно време.
* Ливчињата се густи, прицврстени или малку се спуштаат по стеблото; нееднакво долги, тесни и окер-жолти.
* Стеблото е високо од 2 до 6 сантиметри, тенко, вито, мазно, над венчето дел од стеблото има многу фин белузникав прав кој е поблед од капата; под венчето е кафеаво, црвено-кафеаво до бистер боја (темносиво-браон) во основата.
* Месото е многу тенко, мирисот и вкусот се како на брашно.
* Спорите се елипсовидно јајцевидни, брадавичести, 8 – 10,5 (15) x 5 – 6 (7,5) μm, правот од спорите е ’рѓаво-кафеав.

## Живеалиште
Расте во лето и рана есен на трупци, паднати дрвја или паднати гранки од иглолисни дрвја и бука.

## Употребливост
Смртоносно отровна печурка. Симптомите се болки во стомак, повраќање и пролив, а крајниот исход е кома и смрт. 

## Токсичност
Смртоносна галерина содржи алфа и гама аманитин, како и најотровните видови од родот *[[Мувоморка|Amanita]]*.Токсините кои се наоѓаат во *Galerina marginata* се познати како аматоксини. Аматоксините припаѓаат на фамилија на бициклични октапептидни деривати составени од аминокиселински прстен поврзан со сулфур атом и карактеризирани со разлики во нивните странични групи; овие соединенија се одговорни за повеќе од 90% од смртоносните труења со печурки кај луѓето.

## Галерија

## Наводи

Категорија:Отровни габи
Категорија:Габи
Истополови бракови во Словенија

'''Истополовите бракови''' станале легални во Словенија од 9 јули 2022 година, во согласност со пресудата на Уставниот суд на Словенија. Судот пресудил дека забраната за истополови бракови го прекршувала Уставот на Словенија и му дале на Парламентот рок од шест месеци да го изменил законот за усогласување со пресудата, иако одлуката стапила на сила веднаш по објавувањето. Националното собрание донело закон за усогласување со судската одлука на 4 октомври 2022 година, која била ставена на вето од Националниот совет една недела подоцна, но ветото потоа било отфрлено од Националното собрание на 18 октомври 2022 година.

Анкетите покажуваат дека мнозинството Словенци го поддржуваат законското признавање на истополовите бракови. Словенија била 31-та земја во светот, осумнаесетта во Европа, како и првата од поранешна Југославија која им дозволила на истополовите парови да стапуваат во брак. Претходно, нацрт-законот за легализирање на истополовите бракови бил одобрен од Парламентот на 3 март 2015 година; сепак, тој бил отфрлен на референдум на 20 декември 2015 година.

Од 2017 до 2022 година, Словенија ги признала истополовите партнерства кои ги обезбедуваат сите законски права на брак со исклучок на заедничко посвојување и ин витро оплодување. Овие синдикати биле основани во февруари 2017 година, но биле затворени по легализацијата на истополовите бракови во 2022 година. Од 2006 до 2017 година, Словенија признала поограничена форма на регистрирани партнерства за истополови парови, што им овозможи на партнерите пристап до пензиски и имотни права.

## Партнерства
Сеопфатниот нацрт-закон за регистрирано партнерство го поминала своето прво читање во Парламентот во јули 2004 година, но бил отфрлен за време на неговото второ читање во март 2005 година.   Предлог-законот би ги предвидел сите права на брак, освен правата за заедничко посвојување .

### Статистики
Според официјалната словенечка агенција за статистика, SiStat, во Словенија биле извршени 284 истополови партнерства според законите од 2005 и 2016 година до крајот на 2018 година. Поголемиот дел од партнерствата биле помеѓу мажи, а повеќето биле извршени во 2017 и 2018 година.

### Обид за легализација-2015 година
На 15 декември 2014 година, опозициската Обединета левица (ЗЛ) поднела предлог-закон до словенечкиот парламент за легализирање на истополовите бракови. Спонзорите на законот рекле дека неговата цел била „да обезбеди еднакви права за сите членови на општеството“. Владата на Церар не изразила противење на предлог-законот. Две од трите партии во владината коалиција, Партијата на Модерниот центар (СМЦ) и Социјалдемократите (СД), го поддржале нацрт-законот, како и опозициската ЗЛ и Алијансата на Аленка Братушек (ЗаАБ). Третата партија во коалицијата, Демократската партија на пензионерите на Словенија (ДеСУС), одлучиле да дозволат гласање на совест во своите редови. Само Словенечката демократска партија (СДС) и Нова Словенија (НСи) се спротивставиле.

## Наводи

Категорија:Словенија
Категорија:Закони во Словенија
Маријан Пушник

**Маријан Пушник** (роден на 1 ноември 1960 година) е словенечки фудбалски менаџер.

## Менаџерска кариера
Пушник ја започнал својата менаџерска кариера со Дравоград во 1994 година, но првата сериозна работа како менаџер на Цеље ја добил во 2000 година. За време на неговите четири години во Цеље, неговиот најголем успех бил во сезоната 2002-03 кога неговиот тим завршил на второ место во словенечката Прва лига 2002-03 и вицешампион на словенечкиот фудбалски куп 2002-03. По неколку години во Иран, тој се вратил во Словенија и го презел Марибор во 2006 година со кој го елиминирал Виљареал во Купот на УЕФА Интертото во 2006 година. Во 2007 година, по доаѓањето на Златко Заховиќ во клубот, Пушник добил отказ. По неколку години работа во Рудар Велење, каде што успеал да заврши на третото место во лигата, се вратил во Иран.

Во јуни 2015 година, Пушник станал менаџер на НК Олимпија Љубљана. Откако Олимпија го завршил првиот дел од сезоната како водечки тим во лигата, Пушник влегол во расправија со спортскиот директор Ранко Стојиќ и бил отпуштен во декември 2015 година. Олимпија таа година ја освоила титулата.

На 2 јуни 2016 година, Пушник бил најавен за нов менаџер на Хајдук Сплит и со тоа, тој станал првиот словенечки менаџер на Хајдук Сплит во историјата. Бил отпуштен од Хајдук на 1 декември 2016 година, откако испаднал од четвртфиналето на Хрватскиот фудбалски куп 2016–17.

На 9 март 2017 година, Пушник се вратил во Олимпија Љубљана, на местото на Лука Елснер. Тој бил отпуштен помалку од еден месец подоцна, на 3 април 2017 година.

На 12 јуни 2017 година, Пушник бил прогласен за нов менаџер на Рудар Велење.

## Наводи



Категорија:Живи луѓе
Категорија:Родени во 1960 година
Категорија:Фудбалски менаџери
Бенедиктинци

мини|Свети Бенедикт Нурсиски (c.&nbsp;480–543)
**Бенедиктинците** или **Ред на Свети Бенедикт** играат значајна улога во Католичката црква како еден од најстарите и највлијателни монашки редови. Тие се познати по своето мото "*Ora et labora*" што значи "Молитва и работа". Свети Бенедикт Нурсиски, основачот на редот, ја напиша "Правилото на Свети Бенедикт" кое ги води монасите во нивниот духовен и секојдневен живот.

Некои од главните принципи на Бенедиктинците вклучуваат:
* Молитва и работа: Комбинирање на контемплативна молитва со физичка и интелектуална работа.
* Општествен живот: Живот во заедница во манастири, каде што секој член придонесува за заедницата.
* Гостопримство: Добредојденост и помош за патниците и оние кои бараат духовна поддршка.
* Образование и култура: Придонесување за зачувување и пренос на знаење, вклучувајќи препишување на ракописи и основање на училишта и библиотеки.

Во целост, Бенедиктинците имаат значително влијание врз духовноста, образованието и културата во Католичката црква и пошироко.

Категорија:Бенедиктски ред
Категорија:Испосништво
Конзервапедија

**Конзервапедија** () — вики на англиски јазик, онлајн енциклопедија претставена од конзервативна и христијанска перспектива. Го користи бесплатниот вики-софтвер со отворен код „МедијаВики“. Сајтот е создаден во 2006 година. од американскиот учител и адвокат Ендру Шлафли, син на конзервативната антифеминистка Филис Шлафли (1924 — 2016), со цел да се спротивстави на она што тој го сметал за либерална пристрасност на Википедија. Од септември 2023 година Конзервапедија содржи над 54 000 статии.

## Наводи


## Надворешни врски
* 

Категорија:Општи енциклопедии
Категорија:Викија
Категорија:Мрежни места што користат МедијаВики
Категорија:Американски мрежни места
Категорија:Конзервативизам
Категорија:Појавено во 2006 година
ВикиИслам

**ВикиИслам** (на ) е повеќејазична вики и онлајн енциклопедија која го критикува исламот. Го користи бесплатниот вики софтвер со отворен код „МедијаВики“. Регистрираните корисници имаат право да ја менуваат и уредуваат неговата содржина. Веб-страницата е основана во 2006 година од Али Сина, канадски поранешен муслиман од Иран, кој подоцна станал атеист и критичар на исламот. Во 2015 година, локацијата беше купена од невладината организација Поранешни муслимани од Северна Америка (*EXMNA*).

## Наводи


## Надворешни врски
* 

Категорија:Општи енциклопедии
Категорија:Викија
Категорија:Мрежни места што користат МедијаВики
Категорија:Ислам
Категорија:Појавено во 2006 година
Метапедиjа

**Метапедија** () — вики, повеќејазична онлајн енциклопедија напишана врз основа на крајно десничарски политички ставови. Енциклопедијата тврди дека се сосредоточува на културата, уметноста, науката, филозофијата и политиката. Метапедија е забележлива по своите ставови што се наклонети кон белиот национализам, неонацизмот и крајната десница.

Енциклопедијата е основана во 2006 година од Андерс Лагерстром (неонацистички издавач од Линшепинг, Шведска). Првично е произведена верзија на шведски јазик.

## Наводи


Категорија:Општи енциклопедии
Категорија:Викија
Категорија:Мрежни места што користат МедијаВики
Категорија:Шведски мрежни места
Категорија:Неонацизам
Категорија:Појавено во 2006 година
Донка Белкоска

**Донка Цветанова Белкоска** ( во  — ) — учесник во НОВ на Македонија.

## Животопис
За време на окупацијата живеела во селото Дупјачани и илегално соработувала во НОД, од 1941 година до конечното ослободување на земјата. 

## Наводи

Категорија:Учесници во НОБ
Категорија:Жени во НОБ
Нада Беловска - Попова

**Нада Беловска - Попова** ( во  — ) — учесник во НОВ на Македонија.

## Животопис
Од мај 1941 година учествувала во сите акции што ги организирала партиската организација во Кочани. Била член на просветна група, а од втората половина на 1942 година ја води истата. Испраќала пакети на политичките затвореници во Плевен и Стара Загора - Бугарија, преработувала радио-вести. Во нејзиниот дом се одржувале состаноци на месното партиско раководство.
Во ноември 1942 година била интернирана во село Страхилово, Свиштовска околија, Бугарија. По враќањето од интернација во мај 1943 година била примена за член на КПМ. Во август 1944 година стапила во единнците на Четвртата македонска ударна бригада. Била член на Обласниот комитет на СКОЈ, а подоцна секретар на Областен н Окружен комитет на СКОЈ во Штип и Скопје. 

## Наводи

Категорија:Учесници во НОБ
Категорија:Жени во НОБ
Сузана Бендавит

**Сузана Бендавит** ( во  —  во ) — учесник во НОВ на Македонија, една од жртвите во Холокаустот.

## Животопис
Како учесничка во Женската гимназија во Скопје била член на СКОЈ од 1942 година. Дисциплинирано ги исполнувала сите задачи што им ги поставувала скоевската организација се до нејзиното депортирање во концентрациониот логор Треблинка, Полска, на 11 март 1943 година, каде била задушена во гасна комора. 

## Наводи

Категорија:Учесници во НОБ
Категорија:Жени во НОБ
Категорија:Жртви на Бугарската окупација на Македонија во Втората светска војна
Велика Белчевска

**Велика Белчевска** (во  — ) — учесник во НОВ на Македонија.

## Животопис
мини|Знамето на Првата македонска ударна бригада, во чија изработка учествувала ѝ Велика Белчевска.
Со создавањето на слободната територија во Западна Македонија есента 1943 година, во село Врбјани била формирана шивачка работилница која изработувала облека за борците во НОВ и ПОМ, а Велика многу пожртвувано работела во неа. Учествувала и во изработката на знамето на Првата македонска ударна бригада. Во есента 1943 година, во нејзиниот дом престојувал Главниот штаб на НОВ и ПОМ. По германско-балистичката офанзива, домот на Велика бил отворен и станал сигурно засолниште на илегалците кои останале на теренот, како и за партизанските курири. 

## Наводи

Категорија:Учесници во НОБ
Категорија:Жени во НОБ
Љуба Белоска

**Љуба Белоска** ( во  — ) — учесник во НОВ на Македонија.

## Животопис
Делувала во родниот град како член на СКОЈ од почетокот на 1943 година. Била секретар на скоевска rрупа. Чувала и пренесувала илегален материјал. 

## Наводи

Категорија:Учесници во НОБ
Категорија:Жени во НОБ
Луиза Бендева

**Луиза Бендева** ( во  — ) — учесник во НОВ на Македонија.

## Животопис
Била симпатизер на напредното работничко движење од 1940 година. Собирала народна помош и истата ја чувала во својот дом. Во 1943 година се грижела за исхраната на илегалците сместени по куќите во селото и кај неа. Одржувала врска со Преспа, Битола и околните села. Вршела агитација меѓу војниците што доаѓале на отсуство од бугарската војска да не се враќаат, туку да стапуваат во НОВ. Во летото 1944 година со формирањето на народната власт во село Велгошти била избрана за секретар на Галичката општина и претседателка на АФЖ. Успеала да формира во сите околни села организација на АФЖ, а исто така секоја недела организирала посети на ранети борци. Учествувала и во акцијата за симнување на зарот и фереџето и организирала за жените
од народностите аналфабетски курсеви. 

## Наводи

Категорија:Учесници во НОБ
Категорија:Жени во НОБ
Захарија Бербероска

**Захарија Бербероска** ( во  —  во ) — учесник во НОВ на Македонија.

## Животопис
Учествувала во заднината на НОД од октомври 1942 година заедно со своите два сина, Андон и Димитар, борци во партизанскиот одред „Питу Гули“. Во нејзиниот дом престојувале илегалци и се одржувале состаноци. Поради нејзината активност и нејзините синови од 1942 година била често апсена и сослушувана од бугарската фашистичка полиција. Во август 1943 година била одново уапсена и интернирана во Бугарија, а потоа во Бач, Битолско каде останала се до 1944 година. По враќањето од интернација и било оневозможено да живее во Крушево. Привремено се населила во Прилеп и била задолжена секој ден да се пријавува во полицијата.

## Наводи

Категорија:Учесници во НОБ
Категорија:Жени во НОБ
Бистер

[мини|, слика со миење со бистер пигмент од [Жан-Оноре Фрагонар (1732–1806)]]
**Бистер** (или **бистр**) е пигмент направен од саѓи. Историски, дрвото од бука се горело за да се произведат саѓите, кои потоа се вареле и се разредувале со вода. Многу стари мајстори го користеле бистерот како мастило за нивните „слики со миење“. Изгледот на бистерот е генерално темно сивкасто кафеав, со жолтеникава нијанса.

Бистер исто така се користи за именување на бои кои личат на бојата на бистер пигментот, а тоа се обично нијанси на кафена боја. Првата забележана употреба на *бистер* како име на боја на англиски била во 1727 година; друго име за бојата *бистер* е **саѓи кафеава**. 

## Варијации на бистери

### Бистер

Меѓу другите бои, *бистер* е името на многу темна нијанса на сивокафена боја (верзијата прикажана веднаш десно).
### Бистер кафеава

На десната страна е прикажана бојата **бистер кафеава**, средно кафеава нијанса на бојата *бистер*, позната и како *саѓи кафеава*.

Ова е тонот на *бистер* што најмногу се совпаѓа со примерокот на боја во книгата *„Речник на бои“* од Маерц и Пол од 1930 година. 

Овој тон на бистер е бојата на мастилото што го користеле старите мајстори за нивните цртежи.

Нормализираните координати на боја за бистер кафеава се идентични со имињата на боите драп (drab), боја на песок (sand dune) и темно беж (mode beige), кои за прв пат беа запишани како имиња на бои на англиски јазик, соодветно, во 1686,  1925,  и 1928 година. 
### Француски бистер
Постои „**француски бистер“**, што е тонот на бистер наречен *бистер* во списокот со бои на Pourpre.com, список со бои широко популарен во Франција.

За слики од поштенски марки во боја на бистер, видете ја статијата на француската Википедија за бојата бистер.
### Шпански бистер
**Шпанскиот бистер** е бојата што се нарекува *бистер* ( шпанскиот збор за „бистер“ е ист како и англискиот збор) во  ( *Водич за бои* ) од Роза Галего и Хуан Карлос Санз, речник во боја објавен во 2005 година, кој е широко популарен во хиспанофонското подрачје.

## Поврзано

* Список на бои
* Trois crayons

## Наводи

 
Категорија:Нијанси на сивата боја
Категорија:Нијанси на кафеавата боја
Категорија:Пигменти
Категорија:Статии со извори на шпански (es)
Доријан Греј (филм од 2009)

**„Доријан Греј“** (англиски: *Dorian Gray*) – филм на режисерот Оливер Паркер (Oliver Parker) од 2009 година, снимен по сценариото на Тоби Финли (Toby Finlay), засновано врз романот на Оскар Вајлд, „Сликата на Доријан Греј“. Главните улоги ги играат: Бен Барнс (Ben Barnes), Колин Фирт (Colin Firth), Ребека Хол (Rebecca Hall), Бен Чаплин (Ben Chaplin), Емилија Фокс (Emilia Fox) и Рејчел Хард-Вуд (Rachel Hurd-Wood).

## Синопсис
Заведен од декадентниот свет на лордот Хенри Вотон, убавото момче Доријан Греј станува опседнат со задржувањето на младиот изглед. Затоа, тој нарачува посебен портрет кој никогаш нема да се промени за тој засекогаш да остане млад. Меѓутоа, неговите очајнички обиди да ја скрие својата тајна го претвора неговиот живот во вистински пекол...

## Наводи

Категорија:Британски филмови
Категорија:Филмови на англиски јазик
Категорија:Филмови од 2009 година
Категорија:Филмови чие дејствие се одвива во Англија
Категорија:Филмови засновани на романи
Категорија:Филмови на Оливер Паркер
Категорија:Филмови со Колин Фирт
Категорија:Филмови со Бен Чаплин
Категорија:Филмови со Бен Барнс
Категорија:Филмови со Ребека Хол
Категорија:Филмови со Емилија Фокс
Категорија:Филмови со Рејчел Хард-Вуд
Везирот Али-паша Јанински

**Везирот Али-паша Јанински** — слика масло на панел од Ѓорѓи Зографски, насликана во 1932 година која се наоѓа во Музејот во Смедерево. Димензиите ѝ се 76 х 121 см.

## Опис
Али-паша е претставен седнат во десниот крај од дрвен чун, што го возат на Јанинското Езеро луѓе со оголени раце, во придружба на телохранители, поместени во две групи. Кај групата веслачи се забележува природен и хармоничен ритам на движење што придонесува да се избегнат монотонијата и статичноста на фигурите. Во заднината се гледа град, опкружен со високи ѕидини. Зографски сликарски ги двои плановите преку потемни и посветли сини плотни на езерото, сиво-виолетовите силуети на градот, затворајќи ја длабочината на заднината со руменикавиот хоризонт и синото небо, нешто што потсетува на традицијата на назаренското сликарство. Впечатокот на сликата го надополнуваат живописно сликаните облеки во топла гама на црвени, жолти, кафеави и светли тонови.

## Наводи

Категорија:Слики од Ѓорѓи Зографски
Категорија:Уметнички слики од 1932 година
Категорија:Македонски уметнички слики
Категорија:Слики во Музејот во Смедерево
Џито

**Џито** () — име на управител на приватно или јавно претпријатие во Феудална Јапонија од XI до XIX век. Првично, џито било името на луѓето што обработувале целина и, според „Законот за доживотна приватизација на целини“ од 1974 г., станале нивни сопственици. Кон крајот на XI век, за да не плаќаат високи даноци на државата, овие земјопоседници ги подариле своите земјишта на богати аристократи и манастири, а под услов да плаќаат низок данок, станале управители на подарените имоти.

Во XII век, по создавањето на шогунатот Камакура, џитото станало државна должност, која од 1185 г. наваму била назначена само со одобрение на самиот шогун. Должностите на овие службеници вклучувале надгледување на приватните имоти (шоен) на аристократите и манастирите, собирање даноци, следење на законот и редот и одржување на судови на територијата под нивна контрола.

По војната во Џокју од 1221 г., во која аристократите предводени од императорот се побуниле против шогунатот, бројот на џита бил зголемен и притисокот на централната влада врз приватната сопственост на земјиштето се зголемил. Во XIV до XVI век, за време на шогунатот Муромачи, џитата живееле во провинциите и постепено станале мало месно благородништво. Повеќето од нив биле вазали на воените управители на шугото.

Во XVII–XIX век, за време на владеењето на шогунатот Токугава, должноста на џито била запазена. Во неа биле назначени шогунски или хански офицери, хатамото, на кои им била дадена земја во одредена провинциска легија и обврзани да собираат даноци од неа.

## Литература

* *Рубель В. А.* Японська цивілізація: традиційне суспільство і державність. — Київ: «Аквілон-Прес», 1997.

## Наводи

## Надворешни врски

__СОСОДРЖИНА__
__ИНДЕКС__

Категорија:Занимања
Шоен

[мини|Карта на шоен од периодот нара од [8 век|VIII век во Нукута-дера, Јаматокоријама, префектура Нара. Се чува во Националниот музеј на јапонската историја.]]
**Шоен** (, *Shōen*, „имот“, „земјиште“) — приватно провинциско земјовладение на дворските аристократи, будистичките манастири и шинтоистичките светилишта во Јапонија од VIII до XVI век.

Создавањето на шоените потекнува од 743 г., кога императорската влада го донела *Законот за доживотна приватизација на целини* и дозволила постоење на приватно земјопоседништво, кое дотогаш било забрането со указите за национализација на земјата. Законот придонел за развојот на државната економија, но истовремено ѝ овозможил на дворската аристократија и големите верски установи да стекнат извор на приходи што не зависел право од државата. Шоените, создадени со обработка на целини, биле наречени „саморазвиени“ (јап. *自墾地系荘園*).

До крајот на периодот хеиан, речиси целата јапонска земја станала шоен и продолжила да биде низ Онинската војна сѐ до периодот сенгоку.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Земјишно право
Антун Михановиќ

мини|десно|Антун Михановиќ
**Антун Михановиќ** (10 јуни 1796 – 14 ноември 1861) – предвесник на хрватската национална преродба, познат колекционер на старите словенски ракописи. Тој е автор на текстот на државната химна на Хрватска.

Во својство на австриски конзул престојувал и во Солун (ок. 1840), од каде што ги посетува манастирите во Македонија и на Св. Гора и оформува збирка што содржи српски и македонски ракописи по потекло главно од северномакедонските и од светогорските манастири. Михановиќевата збирка (38 кирилички ракописи) се чува во Загреб, Архив на ХАЗУ.

Категорија:Родени во 1796 година
Категорија:Починати во 1861 година
Категорија:Писатели на државни химни
Кирил Туровски

**Кирил Туровски** (, , ; 1130–1182) ― епископ и светец во Руската православна црква. Тој бил еден од првите и најдобрите теолози во Киевски Рус; живеел во Туровското Кнежевство, во денешна јужна Белорусија. Неговиот спомен е празнуван на 28 април.

## Наводи

Категорија:Родени во 1130 година
Категорија:Починати во 1182 година
Категорија:Христијански светци од 12 век
Категорија:Православни светци од Киевски Рус
Категорија:Католички светци од Киевски Рус
Категорија:Источнокатолички светци
Категорија:Можни измислени луѓе од Европа
Категорија:Писатели од Киевски Рус
Јулка Бешироска

**Јулка Благоева Бешироска** ( во  — ) — учесник во НОВ на Македонија.

## Животопис
Во НОД учествувала од ноември 1942 година во селото Дабница. Чувала илегалци и собирала народна помош за партизанските одреди. 

## Поврзано

* Душан Бешироски
* Ѓорче Бешироски
* Алексо Бешироски
* Менка Бешироска

## Наводи

Категорија:Учесници во НОБ
Категорија:Жени во НОБ
Менка Бешироска

**Менка Бешироска** ( во  — ) — учесник во НОВ на Македонија.

## Животопис
За целото време на окупацијата била многу aктивнa. Нејзиниот дом служел како магацин на собраните материјали кои од разни места се носеле во селото како и за илегални состаноци. 

## Поврзано
* Јулка Бешироска
* Душан Бешироски
* Ѓорче Бешироски
* Алексо Бешироски

## Наводи

Категорија:Учесници во НОБ
Категорија:Жени во НОБ
Родна Бетинска

**Родна Бетинска** ( во  — ) — учесник во НОВ на Македонија.

## Животопис
Во авrуст 1944 година со група младинци оди во nартизанската база на ''Бел Камен'' каде стапила во единиците на НОВ. Од септември 1944 година била борец во 50 македонска дивизија, XV бригада, III баталјон. Во Штип завршила санитетски курс и по два месеци била приклучена во 51 дивизија лоцирана во Струмица. 

## Наводи

Категорија:Учесници во НОБ
Категорија:Жени во НОБ
Коца Бешироска

**Коца Бешироска** ( во  — ) — учесник во НОВ на Македонија.

## Животопис
Нејзината активност се одвивала во прилепското село Дабница. Во нејзиниот дом престојувале илегалци, плетела топла облека
за партизаните. Собирала и давала народна помош. 

## Наводи

Категорија:Учесници во НОБ
Категорија:Жени во НОБ
Ана Бибовска

десно|мини|Список на загинатите селани во Трница
**Ана Богучевска Бибовска** ( во  —  во ) — учесник во НОВ на Македонија, жива запалена од страна на албанските балисти во масакрот во Беличица.

## Животопис
лево|мини|285x285пкс|Есхумација на коските на 36 стрелани македонски селани и партизани
Иако во длабока старост, таа многу aнгaжиранo работела во заднината на НОД, од летото 1943 година. Изгорела во родниот дом по палежот на селото од страна на балистите на 19 септември 1944.

## Поврзано

* Масакр во Беличица
* Марија Бибовска

## Наводи

Категорија:Учесници во НОБ
Категорија:Жени во НОБ
Марија Бибовска

**Марија Бибовска** ( во  — ) — учесник во НОВ на Македонија.

## Животопис
Учествувала во НОД селото Волковија и била држена на поединечна врска од партиската ќелија од  село Беличица. Вршела курирска дејност, пренесувала илегални материјали и илегалци меѓу селата Беличица, Волковија, Кракорница, Богдево. Во својот дом чувала илегалци, членови на Окружниот Комитет на КПМ. Активно работела на организирањето на жените и младината за учество во НОД. Во текот на 1943 година особено во август, повеќепати префрлувала партизански групи за селото Беличица и Рибница. Билa активна до ослободувањето на земјата.

## Поврзано

* Ана Бибовска

## Наводи

Категорија:Учесници во НОБ
Категорија:Жени во НОБ
Тала Бикова

**Тала Милутиновиќ Бикова** ( во  —  во ) — учесник во НОВ на Македонија.

## Животопис
Учествувала во НОД во родниот град од 1942 година како член на СКОЈ. Била мошне активна меѓу младината во градот, собирала народна помош, опфаќала младинци за учествo во НОД. На 20 април 1944 година стапила во единиците на НОВ како борец, отпрвин во баталјонот „Страшо Пинџур“, а потоа во Втората македонска ударна бригада, каде била санитетка. Кон крајот на април била избрана за член на КПМ. Како борец во Втората македонска ударна бригада загинува во борбите за ослободувањето на Струмица, кај селото Чам Чифлик на 28 септември 1944 година при обидот да извлече ранет борец од борбените позиции. 

## Наводи

Категорија:Учесници во НОБ
Категорија:Жени во НОБ
Категорија:Жртви во битките за ослободување на Струмица
Донка Билбиловска

**Донка Алексо Билбиловска** ( во  — ) — учесник во НОВ на Македонија.

## Животопис
Во текот на 1941 година пристигнала во Скопје и земала активно учество во НОД. Собирала народна помош и растурала пропаганден материјал. Околу себе собирала напредни младинци и била раководител на три скоевски групи. Од летото 1942 година
станала член на КПЈ. Во нејзиниот дом Милева Сабо со група напредни жени и младинки ја организирале демонстрацијата
со барање *„работа и леб“* кај тогашниот градоначалник на Скопје, Спиро Китинчев. Во мај 1944 година заминала со единиците на НОВ и била санитетка при болницата во манастирот Прохор Пчински. Во слободното време работела
со селаните и држела политички часови и аналфабетски курсеви. 

## Поврзано
* Милица Билбиловска

## Наводи

Категорија:Учесници во НОБ
Категорија:Жени во НОБ
Милица Билбиловска

**Милица Алексо Билбиловска** ( во  — ) — учесник во НОВ на Македонија.

## Животопис
Таа била монополска работничка. Учествувала во напредното работничко движење во градот во периодот пред војната. Во 1940 година била примена за член на КПЈ и учествувала на партиското советување одржано во Тетово на 10 април 1941 година. Од есента 1941 година доаѓа во Скопје каде се вклучила активно во заднината на НОД. Во периодот август - септември 1944 година се придружила на единиците на НОВ и ПОМ како борец. 

## Поврзано
* Донка Билбиловска

## Наводи

Категорија:Учесници во НОБ
Категорија:Жени во НОБ
Милјана Билбилоска

**Милјана Билбилоска** ( во  — ) — учесник во НОВ на Македонија.

## Животопис
Во летото 1944 година била примена за член на СКОЈ и активно се вклучила во НОД. Собирала народна помош и изработувала
топла облека за борците во НОВ и ПОМ. Во август 1944 година стапила во единиците на НОВ и ПОМ. 

## Наводи

Категорија:Учесници во НОБ
Категорија:Жени во НОБ
Dofleinia

***Dofleinia armata***, попозната како **шарена анемона** или **вооружена анемона**, е вид на морска анемона од фамилијата Actiniidae.  Тоа е единствениот вид од родот ***Dofleinia***.

## Опис
*Dofleinia armata* е еден од најголемите австралиски видови анемони. Може да порасне до 20&nbsp;cm во дијаметар, со пипала до 50&nbsp;cm долга.

Основата на овој вид е широка, столбот e мазeн, со широк, рамен орален диск. Има долги внатрешни пипала кои се минимум двојно поголеми од надворешните пипала. Пипалата имаат видливи папили на површината. Тие содржат нематоцисти кои се многу големи. Оралниот диск има папили, но тие се послаби. И тие содржат нематоцисти.

Површината на пипалата завршува во врв кој е малку отечен. Пипалата се или кремасти, кафеави или еднобојни, и се пругасти. Имаат површина која е како лушпа и често се забележуваат како се свиткуваат во форма на топка што ја крие устата.

Таа е способна да го прошири своето тело и пипалата поради добро развиениот хидростатички систем.

## Распространетост
Познато е дека овој вид живее во тропските води на Австралија дури на југ до Перт, Западна Австралија.  Се јавува на Филипините и во Индонезија.

## Живеалиште
Овој вид живее на длабочини до 20 метри во меѓуплимната зона на коси, заштитени гребени, како и во мангрови. Може да се најде во фина тиња или кал.

## Опасност за луѓето
Убодот на *Dofleinia armata* претставува опасност за луѓето. Повредите кои произлегуваат од контакт со овој вид се сметаат за многу болни и може да потраат неколку месеци пред да заздрават.

## Наводи

## Литература

* Coleman, N. (1977) *A Field Guide to Australian Marine Life.* Rigby Limited, Adelaide, 223 pp.
* Fautin, D.G. (2003) *Hexacorallians of the World.* https://archive.today/20120604092440/http://hercules.kgs.ku.edu/hexacoral/anemone2/index.cfm
* Edgar, G.J. (1997) *Australian Marine Life: the plants and animals of temperate waters.* Reed Books, Kew, 544 pp.
* 

## Надворешни врски

* Photos of Dofleinia on Sealife Collection

Категорија:Морска биологија
Категорија:Жаркари